רודולף פון אמס

רודולף פון אמס (בגרמנית: Rudolf von Ems; 1200 לערך –1254), היה משורר אפי גרמני מתקופת ימי הביניים.

נולד בפורארלברג באזור שנמצא כיום בתחומה של אוסטריה. כתב בשנים 1220-1254.

יצירותיו הושפעו מגוטפריד פון שטרסבורג ומהרטמן פון אואה. מהן נשתמרו:

 "גרהרד הטוב", יצירתו המוקדמת ביותר. מתארת את תולדותיו של סוחר עני מהעיר קלן, שלמרות מוצאו הנחות הצטיין בתכונות אביריות, שאף פרשי הקיסר היו מתהדרים בהן.
 "ברלעם ויהושפט", יצירה שחוברה בשנים 1225-1230, ומבוססת על גלגולה לנוסח נוצרי של האגדה ההודית על חיי בודהא. 
 "אלכסנדר", יצירה שחוברה בשנת 1240 בקירוב, ומבוססת על הרומנסה של אלכסנדר מוקדון.
 "וילהלם מאורלנס", סיפור אהבה חצרוני שנכתב בשנת 1241.
 "תולדות העולם", דברי ימי העולם מבריאתו ועד לימי שלמה המלך. לא נשלם.
עבודה נוספת שלו, בשם Eustachius, אבדה.

קישורים חיצוניים

 

 

משוררים גרמנים
משוררים אוסטרים
ספרות ימי הביניים